Cerkew św. św. Wiery, Nadziei a Lubowi – cerkew kerŏ je we Sosnowcu. Gyszichta. Z inicjatywōm wystawiyniŏ cerkwije wyszoł dyrechtōr colnyj kōmōry we Sosnowcu , Władimir Pawłowicz Diebil. Tringeldy na cerkew ôfiarowały niymiecke fabrikanty: Schön, Dietel, Meyerhold, Amper, Renard a Landau, kerzi dali na kōmitet stawianiŏ 40 tysiyncy rubli. Plac na stawianie dała Ajzynbana Warszawsko-Wiedziyńskŏ. 15 siyrpnia postawiōno piyrszõ cegłōwkã, a poświyncynie cerkwije ôdbyło sie 28 paździyrnika 1889 roku. Sznit tyj cerkwije je bizantyjski podug projektu ôd baumajstera Prokofiewa. Ikōnostas wykōnano ze funduszy rodziny Schöna a ôziym zwōnōw ze funduszōw Henryka Dietela. Ikōnostas wykōnała moskewskŏ werksztela Lebiediewa. Nojsrogszy ze zwōnōw wŏży 1000 kilogramōw.